**«Дняпро»** (укр.: Футбо́льний Клуб Дніпро́) — былы ўкраінскі футбольны клуб з горада Дніпро. Заснаваны ў 1918 годзе, расфарміраваны ў 2019 годзе. Двухразовы чэмпіён СССР, уладальнік Кубка СССР (1989). Да другой паловы 2010-х гадоў — адзін з лідараў украінскага футбола. Хатнія матчы каманда праводзіць на стадыёне «Дняпро-Арэна», які быў адмыслова пабудаваны да чэмпіянату Еўропы 2012 года, які праходзіў у Польшчы і Украіне і які здольны змясціць 34 тысячы гледачоў. Раней хатнія матчы праходзілі на стадыёне «Метэор», які быў пабудаваны яшчэ ў 1966 годзе.

Клуб традыцыйна мае блакітныя і белыя колеры. Найлепшым бамбардзірам клуба за ўсе часы з’яўляецца Алег Пратасаў.

Гісторыя
--------

### 1918—1968

Каманда была заснавана ў 1918 годзе і называлася «БПІТ» (Бранскі працоўны індустрыяльны тэхнікум). Тэхнікум знаходзіўся ў падпарадкаванні Бранскага завода, цяпер ААТ «Днепрапятроўскі металургічны завод імя Пятроўскага». Каманда ўдзельнічала ў першынстве Екацярынаслава, якое праводзілася ў тыя гады. Пазней, калі пачалася грамадзянская вайна, каманда спыніла сваё існаванне, але ў 1923 годзе адрадзілася пры фабрычна-заводскім вучылішчы, а неўзабаве цалкам перайшла пад апеку завода.

У 1925 годзе яна прадстаўляла Днепрапятроўскі металургічны завод імя Г. І. Пятроўскага і называлася «Петравец». У той час каманда выступала ў першынствах горада, якія праводзіліся двойчы на год (вясной і восенню). Першы поспех «Петравец» святкаваў у 1927 годзе, калі стаў пераможцам вясновага першынства. Але ў наступным годзе ў каманды быў правальны сезон і яна доўга не дамагалася ніякіх поспехаў.

У 1936 годзе «Петравец» атрымаў новую назву «Сталь». З гэтага года ў чэмпіянатах СССР і розыгрышах Кубка краіны сталі прымаць удзел не зборныя каманды гарадоў, рэспублік, а калектывы спартыўных таварыстваў. У першым чэмпіянаце СССР, які адбыўся ўвесну 1936 года, прынялі ўдзел калектывы толькі трох найбуйнейшых гарадоў краіны — Масквы, Ленінграда і Кіева. Гораду Днепрапятроўску далі толькі два месцы: днепрапятроўскае «Дынама» стала адзіным украінскім прадстаўніком у групе «Б», а ў групе «Г» прыняла ўдзел «Сталь». У 1936 годзе «Сталь», бараніла гонар завода імя Пятроўскага, гуляла ў першынстве Украіны сярод калектываў фізкультуры, а таксама ў першым розыгрышы Кубка СССР. У стартавым матчы гэтага турніру ў 1/64 фіналу на сваім полі яна перамагла каманду Бараноўскага фарфоравага завода з лікам 10:0. У 1937 годзе каманда заняла ў групе «Г» 9 месца, на наступны год у групе «Б» — 15 месца. Пасля вайны ў 1946 годзе значна абноўленая «Сталь» прыняла ўдзел у чэмпіянаце СССР. Гуляла яна ў паўднёвай падгрупе і заняла 12 месца.

У наступным годзе каманда выступала лепш, чаму спрыяла аб’яднанне з днепрапятроўскай камандай «Дынама». «Сталь» заняла 4 месца ў другой падгрупе ўкраінскай зоны. У 1948 годзе быў зроблены яшчэ адзін крок наперад. У падгрупе «А» гэтай жа зоны каманда выйшла на другі радок у турнірнай табліцы. Аднак выйсці ў лігу наймацнейшых «Сталь» тады не здолела.

Дасягненні
----------

### СССР

* **Чэмпіянат СССР**:
	+ **Уладальнік (2):** 1983, 1988

* **Кубак СССР**:
	+ **Уладальнік (1):** 1988/89

* **Суперкубак СССР**:
	+ **Уладальнік (1):** 1989

* **Кубак Федэрацыі футбола СССР**:
	+ **Уладальнік (2):** 1986, 1989

### Украіна

* **Чэмпіянат Украіны**:
	+ **2-е месца (2):** 1992/93, 2013/14
	+ **3-е месца (7):** 1992, 1994/95, 1995/96, 2000/01, 2003/04, 2014/15, 2015/16

* **Кубак Украіны**:
	+ **Фіналіст (3):** 1995, 1997, 2004

### Еўракубкі

* **Ліга Еўропы УЕФА**:
	+ **Фіналіст (1):** 2014/15

* **Кубак Інтэртота**:
	+ **Фіналіст (1):** 2006

Спасылкі
--------

* Лагатып Вікісховішча На Вікісховішчы ёсць медыяфайлы па тэме ФК Дняпро Дніпро
* Афіцыйны сайт Архівавана 24 лютага 2011.

| ⛭Сцяг СССР Чэмпіёны СССР па футболе |
| --- |
| Дынама (Кіеў) (**13**) **·** Спартак (Масква) (**12**) **·** Дынама (Масква) (**11**) **·** ЦСКА (Масква) (**7**) **·** Тарпеда (Масква) (**3**) **·** Дынама (Тбілісі) (**2**) **·** Дняпро (Днепрапятроўск) (**2**) **·** Арарат (Ерэван) (**1**) **·** Дынама (Мінск) (**1**) **·** Зара (Варашылаўград) (**1**) **·** Зеніт (Ленінград) (**1**) |

| ⛭Уладальнікі Кубка СССР па футболе |
| --- |
| 
* Спартак (Масква) (**10**)
* Дынама (Кіеў) (**9**)
* Тарпеда (Масква) (**6**)
* Дынама (Масква) (**6**)
* ЦСКА (**5**)
* Шахцёр (**4**)
* Дынама (Тбілісі) (**2**)
* Арарат (**2**)
* Лакаматыў (Масква) (**2**)
* СКА (**1**)
* Зеніт (**1**)
* Металіст (**1**)
* Дняпро (**1**)
* Карпаты (**1**)

 |

| ⛭Уладальнікі Суперкубка СССР па футболе |
| --- |
| Дынама (Кіеў) (**3**) ·  Дынама (Масква) (**1**) ·  Дняпро (Днепрапятроўск) (**1**) ·  Зеніт (Ленінград) (**1**) ·  Шахцёр (Данецк) (**1**) |